[{"text_idx": "#000000", "text": "Rydym yn defnyddio cwcis angenrheidiol i wneud i\u2019n gwefan weithio"}, {"text_idx": "#000001", "text": "Derbyn cwcis angenrheidiol yn unig"}, {"text_idx": "#000003", "text": "A hithau wedi ei lleoli yng nghanol Botwnnog, mae Canolfan Fenter Congl Fenciau yn cynnig gofod swyddfa ac adnoddau busnes yng nghanol Pen Lly\u0302n i gefnogi busnesau lleol."}, {"text_idx": "#000005", "text": "Mae\u2019r Ganolfan yn ffrwyth llafur sawl unigolyn a chorff dros gyfnod o rai blynyddoedd mewn ymdrech i geisio sicrhau adnodd ym Mhen Lly\u0302n i sbarduno, cefnogi a hwyluso mentergarwch yn lleol."}, {"text_idx": "#000006", "text": "Ynddi mae 12 swyddfa a 2 weithdy i\u2019w llogi, stafelloedd cyfarfod, caffi gyda wi-fi a gofod desg boeth i unigolion weithio o\u2019r Ganolfan."}, {"text_idx": "#000008", "text": "Darren Morley ydy Rheolwr y Ganolfan a dyma oedd ganddo i\u2019w ddweud am ei waith"}, {"text_idx": "#000009", "text": "Dwi\u2019n gweithio yn y Ganolfan ers 2016 ac yn ogystal a\u0302 rheoli\u2019r Ganolfan, dwi\u2019n cynnig cyngor busnes trwy gynllun HWB Menter, sef cynllun cefnogaeth busnes Llywodraeth Cymru."}, {"text_idx": "#000010", "text": "Mae genna ni gwmni\u0308au amrywiol iawn yn y swyddfeydd ar hyd o bryd \u2013 o gwmni sy\u2019n cynhyrchu tro\u0302ns plant ar y safle i gwmni\u0308au sy\u2019n creu sebon allan o laeth gafr, cwmni marchnata a chwmni cyfrifiadureg."}, {"text_idx": "#000011", "text": "Dwi hefyd yn falch iawn fod pob un o\u2019r cwmni\u0308au\u2019n cael eu rhedeg gan bobl lleol \u2013 oedd, wrth gwrs, yn un o\u2019r prif nodau pan gafodd y Ganolfan ei sefydlu."}, {"text_idx": "#000013", "text": "Mi yda ni yn cael dipyn o bobl yn galw eisiau cefnogaeth gyda syniad busnes \u2013 pa grantiau sydd ar gael, sut i sgwennu cynllun busnes, help i sgwennu cais am nawdd ac ati. Ma\u2019 hwnna yn rhan pwysig o\u2019m swydd i ac yn un sy\u2019n rhoi boddhad mawr i mi."}, {"text_idx": "#000014", "text": "Dwi wrth fy modd pan fydda i\u2019n cael mynd i ysgolion lleol, cynradd ac uwchradd, i gynnal y cystadlaethau entrepreneuriaeth a wastad yn rhyfeddu at allu a syniadau plant. Mae\u2019n braf tanio\u2019r diddordeb yna mewn busnes ynddyn nhw yn gynnar a gobeithio y byddan nhw\u2019n gweld y Ganolfan fel lle i alw os byddan nhw efo syniadau busnes yn y dyfodol"}, {"text_idx": "#000015", "text": "Un datblygiad difyr yn ddiweddar ydy Egin Cegin \u2013 sef cegin y gall pobl ei defnyddio os ydyn nhw efo diddordeb cychwyn busnes bwyd neu ddiod ac yn chwilio am le i ddatblygu syniadau."}, {"text_idx": "#000016", "text": "Mi oedd y cyfnod clo yn dipyn o glec i ni gan fod nifer o\u2019r grwpiau cymunedol oedd yn arfer cyfarfod yma wedi gorfod stopio dod draw ond mae\u2019n braf gweld eu bod yn dod yn o\u0302l yn ara bach fel mae\u2019r cyfyngiadau yn llacio eto."}]